21 जुलाई लास्ट डेट; ऑथेंटिक किताबों के ऑब्जेक्शन ही मानेगा RPSC
RPSC Executive Officer Recruitment Exam 2022 Answer Key Updates - राजस्थान लोक सेवा आयोग की ओर से आयोजित की गई राजस्व अधिकारी ग्रेड-द्वितीय एवं अधिशाषी अधिकारी ग्रेड-चतुर्थ प्रतियोगी परीक्षा-2022 के प्रश्न-पत्रों की मॉडल आंसर-की
राजस्थान लोक सेवा आयोग की ओर से आयोजित की गई राजस्व अधिकारी ग्रेड-द्वितीय (RO) और अधिशाषी अधिकारी ग्रेड-चतुर्थ (EO) प्रतियोगी परीक्षा-2022 के प्रश्न-पत्रों की मॉडल आंसर-की पर आज यानी 19 जुलाई से केंडिडेट्स ऑब्जेक्शन दर्ज करा सकते हैं। आयोग ने मॉडल आंसर की वेबसाइट पर जारी कर दी है। इस पर ऑब्जेक्शन दर्ज कराने की लास्ट डेट 21 जुलाई है।
यह परीक्षा 14 मई 2023 को आयोजित की गई थी। गौरतलब है कि हाल ही में ईओ भर्ती में रिश्वत को लेकर एसीबी की ओर से कांग्रेस नेता सहित चार गिरफ्तार किए गए हैं। हालांकि, गिरफ्तार आरोपियों से अभी तक हुई पूछताछ में आरपीएससी के किसी सदस्य और अधिकारी कर्मचारी के मिलीभगत होने की जानकारी सामने नहीं आई है।
मॉडल प्रश्न पत्र के क्रमानुसार ही करनी होगी प्रविष्टियां
आयोग की वेबसाइट पर उपलब्ध मॉडल प्रश्न पत्र के क्रमानुसार ही ऑब्जेक्शन दर्ज कराने होंगे। इस परीक्षा के मॉडल प्रश्न-पत्र आयोग की वेबसाइट पर उपलब्ध हैं। ऑब्जेक्शन प्रामाणिक (स्टैंडर्ड, ऑथेंटिक) पुस्तकों के प्रमाण सहित ऑनलाइन दर्ज की जाएंगी। वांछित प्रमाण संलग्न नहीं होने की स्थिति में आपत्तियों पर विचार नहीं किया जाएगा। परीक्षा में सम्मिलित अभ्यर्थियों के अलावा यदि कोई अन्य व्यक्ति आपत्ति दर्ज करवाते हैं, तो उन पर कोई विचार नहीं किया जाएगा।
आपत्ति दर्ज कराने का शुल्क व प्रक्रिया
आयोग द्वारा प्रत्येक प्रश्न के लिए ऑब्जेक्शन फीस 100 रुपए (सेवा शुल्क अतिरिक्त) निर्धारित किया गया है। अभ्यर्थी SSO पोर्टल पर लॉगिन कर रिक्रूटमेंट पोर्टल का चयन कर परीक्षा के लिए उपलब्ध लिंक (क्वेश्चन आब्जेक्शन) पर क्लिक कर प्रश्नों पर आपत्तियां दर्ज करा सकते हैं।
ऑनलाइन आपत्तियों का लिंक 19 से 21 जुलाई 2023 को रात्रि 12 बजे तक ही उपलब्ध रहेगा। निर्धारित समयावधि के बाद लिंक निष्क्रिय हो जाएगा। इस संबंध में किसी प्रकार की तकनीकी कठिनाई होने पर अभ्यर्थी recruitmenthelpdesk@rajasthan.gov.in पर ई-मेल से अथवा फोन नम्बर 9352323625 व 7340557555 पर संपर्क कर सकते हैं।
पढें ये खबर भी...
फिर दांव पर RPSC की साख:ब्लू ट्रुथ से नकल से सुर्खियों में आई ईओ भर्ती, आधे से भी कम केंडिडेट्स हुए थे शामिल
राजस्थान लोक सेवा आयोग की लोकल सेल्फ गवर्नमेंट डिपार्टमेंट में लम्बे समय बाद निकाली ईओ भर्ती में रिश्वत को लेकर अब कांग्रेस नेता सहित चार गिरफ्तार हुए है। ब्लू टूथ से नकल को लेकर यह भर्ती पहले सुर्खियों में रही है। हालाकिं गिरफ्तार आरोपियों से अभी तक हुई पूछताछ में आरपीएससी के किसी सदस्य और अधिकारी कर्मचारी के मिलीभगत होने की जानकारी सामने नहीं आई हैं। पूरी खबर पढ़ने के लिए करें क्लिक